
PARLAMENTUL ROMÂNIEI
CAMERA DEPUTAŢILOR
Comisia pentru transporturi și infrastructură


Bucureşti,  14 martie 2023
                                                      Nr. 4c-4/70/2023 
                                                         PLx nr. 127/2023
                  
    

Doamnei deputat 
Simona BUCURA-OPRESCU,
        Preşedintele Comisiei pentru administrație publică și amenajarea teritoriului

Doamnei deputat 
Laura-Cătălina VICOL-CIORBĂ,
        Preşedintele Comisiei juridice, de disciplină și imunități

	                                           

AVIZ
asupra Proiectului de Lege privind aprobarea Ordonanţei de urgenţã a Guvernului nr.185/2022 pentru modificarea art.2 alin.(3) din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local

	În  conformitate  cu  prevederile  art. 95 din  Regulamentul Camerei  Deputaţilor,  Biroul  Permanent   a  trimis  Comisiei  pentru  transporturi și infrastructură, cu adresa nr. PLx 127/2023 din 6 martie 2023, spre dezbatere şi avizare, Proiectul de Lege privind aprobarea Ordonanţei de urgenţã a Guvernului nr.185/2022 pentru modificarea art.2 alin.(3) din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local,  înregistrat cu  nr. 4c-4/70/06.03.2023.
Camera Deputaţilor este Cameră decizională, potrivit prevederilor art.75 din Constituția României, republicată și ale art. 92 alin. (9) pct.1 din Regulamentul Camerei Deputaților, republicat, cu modificările și completările ulterioare.
Senatul, în calitate de primă Cameră sesizată, a adoptat proiectul de lege, în ședința din 27 februarie 2023.
Proiectul de lege are ca obiect de reglementare modificarea art.2 alin.(3) lit.a) din Legea nr.255/2010, în sensul includerii ca expropriator în domeniul sănătăţii şi a Ministerul Transporturilor şi Infrastructurii, ce are în subordine unităţi spitaliceşti, alături de unităţile administrativ-teritoriale, prin autorităţile administraţiei publice locale şi Ministerul Sănătăţii, instituţii care deţin asemenea prerogative. Astfel, exproprierea pentru cauză de utilitate publică este necesar a fi demarată, de către Ministerul Transporturilor şi Infrastructurii, şi pentru unităţile spitaliceşti din reţeaua sanitară proprie pentru construcţie, reabilitare şi modernizare.
La întocmirea prezentului aviz, Comisia a avut în vedere avizul favorabil, cu observații și propuneri, al Consiliului Legislativ (nr. 1463/27.12.2022).
	În şedinţa din 14 martie 2023, membrii Comisiei pentru transporturi și infrastructură au examinat inițiativa legislativă în conformitate cu prevederile art. 62 din Regulamentul Camerei Deputaţilor.
La lucrările ședinței a participat în calitate de invitat domnul Gabor Sandor, secretar de stat în cadrul Ministerului Transporturilor și Infrastructurii.

În urma dezbaterilor, membrii Comisiei pentru transporturi și infrastructură  au hotărât, cu unanimitate de voturi, să  îi acorde aviz favorabil.
		În raport de obiectul şi conţinutul său, proiectul de lege face parte din categoria legilor ordinare.
	
PREŞEDINTE,

	
SECRETAR,

	Cătălin DRULĂ
	Zacharie BENEDEK











Anca Lazăr, Consilier

